
	מכרז מס' 29/18
בחירת תאגידים מפעילים למתן אשראי חוץ בנקאי לעסקים קטנים ובינוניים
משרד הכלכלה והתעשייה, הסוכנות לעסקים קטנים ובינוניים, פונה בזאת לקבלת הצעות
לבחירת תאגידים מפעילים למתן אשראי חוץ בנקאי לעסקים קטנים ובינוניים
הכל כמפורט במסמכי המכרז.

תקופת ההתקשרות - משך ההתקשרות הינה לחמש (5) שנים.

להלן תמצית תנאי הסף שעל המציע למלא לצורך השתתפותו במכרז:
1. הגוף המציע: 
1.1. [bookmark: _Toc414541037][bookmark: _Toc414543552][bookmark: _Toc414544368][bookmark: _Toc414544608]במידה והמציע הינו חברה קיימת עליו להציג אישור כי הוא מנהל פנקסי חשבונות ורשומות על פי פקודת מס הכנסה [נוסח חדש] וחוק מס ערך מוסף, תשל"ו-1975 או שהוא פטור מלנהלם וכן נוהג לדווח לפקיד השומה על הכנסותיו ולמנהל המכס על עסקאות שמוטל עליהן מס לפי חוק מס ערך מוסף.
1.2. במידה והמציע הינו תאגיד בעת הגשת ההצעה, עליו להיות תאגיד הרשום בכל מרשם המתנהל לפי דין.

2. התחייבויות המציע במועד הגשת הבקשה:
2.1. המציע וכל החברים במציע אינם מחזיקים ביותר מ-5% ממניות תאגיד בנקאי, או מתאגיד הקשור לתאגיד בנקאי, ובנוסף תאגידים אלה וכל אדם הקשור לתאגיד בנקאי אינם מחזיקים במניות של המציע והחברים במציע בשיעור של 5% או יותר (מגבלה זו לא תחול על גוף מוסדי המחזיק בתאגיד בנקאי כתוצאה מהשקעת כספי העמיתים של הגמל או הביטוח המנוהלים על ידם). 
2.2. המציע והחברים במציע, יתחייבו כי בעת הגשת הבקשה ועד לתום תקופת ההתקשרות, כהגדרתה בסעיף ‎5.1 למכרז, המציע אינו מנהל משא ומתן למכירת מניותיו לתאגיד בנקאי או לתאגיד קשור לתאגיד בנקאי, או לאדם הקשור לתאגיד בנקאי. 
2.3. המציע יתחייב לגייס לטובת התאגיד שיופעל על ידו  סכום כולל של לכל הפחות 500,000,000 ₪ לכל הפחות (להלן "היקף גיוס ההון") כאשר חלקם של הגופים המוסדיים בהתחייבות לא יפחת מ-400,000,000 מלש"ח. 
2.4. המציע יצרף התחייבות של הגופים המוסדיים בנוסח המצורף כנספח ג' למכרז להעמדת סכום של 80% לפחות מסך היקף ההתחייבות לתיק האשראי, אשר יועמד לטובת התאגיד שיופעל על ידו לצורך מתן הלוואות לעסקים קטנים ובינוניים. במהלך תקופת ההתקשרות וככל שיועמדו מקורות אחרים, יוכל לפחות ההיקף האמור לעיל לעניין העמדת מקורות האשראי על ידי הגופים המוסדיים, אולם המציע מתחייב לדאוג לכך שהתחייבות הגופים המוסדיים להשלמת המקורות החסרים, ככל שייחסרו, בשיעור של לפחות 80% מסך היקף גיוס ההון, תעמוד בתוקפה לאורך כל תקופת ההתקשרות.
3. המציע יתחייב לנהל ולהפעיל תאגיד כדלהלן:
3.1. המציע יפעיל וינהל תאגיד שייעודו העיקרי הוא הקמה או תפעול מערך חיתום להלוואות לעסקים קטנים ובינוניים, מתן הלוואות ובעלות על תיק הלוואות לעסקים קטנים ובינוניים, תוך התקשרות עם גוף מוסדי המתחייב להעמיד הון בהיקף של לפחות 80% מהיקף תיק האשראי (במידה והמציע הינו גוף מוסדי – יתחייב להעמיד הון בהיקף של לפחות 80% מתיק האשראי) וזאת בהתאם לתנאים וללוחות הזמנים כמפורט במכרז זה. 
3.2. במידה והמציע הינו גוף מוסדי או חברה השולטת בגוף מוסדי, ובמידה ומציע זה יוכרז כזוכה בהליך נשוא מכרז זה, התאגיד המפעיל כאמור יהא רשאי לרכוש שירותי חיתום מחברה חיצונית שזו התמחותה, אך לא ניתן יהיה לרכוש את שירותי התפעול מבנק או מחברת עזר בנקאית.
3.3. המציע אינו מחזיק בתיק אשראי העולה על 100 מלש"ח לעסקים קטנים ובינוניים. במידה ולמציע קיים תיק אשראי, הוא לא יחשב לצורך עמידה ביעדים האמורים בסעיף ‎4.2 להסכם.
4. כישורי המציע ועמידתו בהוראות עפ"י דין:
4.1. המציע לא הורשע ביותר משתי עבירות לפי חוק עובדים זרים, תשנ"א-1991 ולפי חוק שכר מינימום, תשמ"ז- 1987. אם המציע הורשע ביותר משתי עבירות כאמור, ההרשעה האחרונה לא הייתה בשנה שקדמה למועד הגשת ההצעה. 
4.2. המציע מקיים את הוראות סעיף 2ב1 לחוק עסקאות גופים ציבוריים, התשל"ו- 1976 וחוק שוויון זכויות לאנשים עם מוגבלות, התשנ"ח- 1998  בדבר העסקת עובדים עם מוגבלות.







ניתן לעיין במסמכי המכרז ולהורידם ללא תשלום באתר האינטרנט של המשרד בכתובת - www.economy.gov.il   תחת הכותרת "פרסומים" (בתפריט שמתחת לסמל משרד הכלכלה) – "מכרזים"

כנס מציעים יתקיים ביום שלישי בתאריך 15 בינואר 2019, ט' בשבט תשע"ט בשעה 10:00 (שעון ישראל) במשרד הכלכלה והתעשייה ,  ברחוב בנק ישראל 5, ירושלים, באולם לילך קומה 4. 
המעוניינים להשתתף בכנס המציעים, המשקיעים והגופים המוסדיים מתבקשים לאשר הגעה במייל להלן ולציין את שמות המשתתפים: N.B.CREDIT-SBA@ECONOMY.GOV.IL
 

ועדת המכרזים שומרת לעצמה את הזכות לשנות את מועד כנס המציעים, המשקיעים והגופים המוסדיים או מיקומו ובמקרה כזה תפורסם הודעה באתר האינטרנט של המזמין.

שאלות והבהרות בכתב בלבד ניתן לשלוח לתא דואר שכתובתו:  N.B.CREDIT-SBA@ECONOMY.GOV.IL 
עד לתאריך 29 בינואר 2019, כ"ג בשבט תשע"ט, בשעה 12:00 יש לוודא קבלת המייל אצל הגב' דליה פאר טלפון
 6662375 – 02.

תשובות יפורסמו באתר האינטרנט הנ"ל החל מתאריך 28 בפברואר 2019 ,כ"ג באדר א' תשע"ט. 
התשובות לשאלות מהוות חלק בלתי נפרד ממסמכי המכרז.

על המציע להגיש הצעתו ב 3 עותקים כנדרש במכרז במעטפה סגורה לתיבת המכרזים של משרד הכלכלה והתעשייה, רחוב בנק ישראל 5, קריית הממשלה, בניין ג'נרי ירושלים, הנמצאת בקומת הכניסה ליד המעליות. המשרד שומר לעצמו הזכות לדחות את המועד האחרון להגשת הצעות. הודעה על כך או על כל שינוי בתנאי המכרז לרבות בתנאי הסף  במכרז תפורסם באתר האינטרנט של המשרד.

[bookmark: _GoBack]המועד האחרון להגשת ההצעות למכרז הינו ביום 31 במרץ 2019, כ"ד  באדר ב' תשע"ט, עד השעה 12:00.

לתשומת הלב: המציעים במכרז יידרשו לעמוד בתנאים להעדר ניגוד עניינים ובתנאים נוספים המפורטים במסמכי המכרז. המציע יידרש להוכיח את עמידתו בכל הדרישות שבמכרז באמצעות אסמכתאות מתאימות, בהתאם למפורט במכרז. 
למען הסר ספק, מובהר בזאת כי במקרה של סתירה או אי התאמה בין נוסח המודעה לבין מסמכי המכרז - האמור במסמכי המכרז גובר. 

כתובתנו באינטרנט www.economy.gov.il





משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101
טל': 02-6662376, פקס: 02-6662884 www.sba.economy.gov.il

